શ્રીકૃષ્ણ વૃંદાવનમાં કાલિન્દી નદીના કિનારે કલ્પવૃક્ષની છાયામાં કરોડો ગોપીઓની વચ્ચે બિરાજમાન છે. આ શ્રીકૃષ્ણ ત્રિગુણાતિત અને અવ્યયરૃપે તેમની સાથે શ્રુતિરૃપી સેંકડો ગોપીઓ ક્રીડા રહી છે અને શ્રીકૃષ્ણની ચિન્મયી સ્વરૃપ શક્તિ પરમેશ્વરી રાધાના સ્વરૃપે ઉપસ્થિત છે. આમ શ્રીકૃષ્ણ અવ્યય પુરુષ અને શ્રીરાધા પ્રકૃતિ તથા ગોપીઓ શ્રુતિઓના રૃપમાં વર્ણવાયેલી જોવા મળે છે, જેને આદિ દેવિક ભાવ કહેવાય. આ પુરાણમાં જ ગોપીઓને યોગિની, યમુનાને અમૃતવાહિની સુષુમ્ણા અને શ્રીકૃષ્ણ સર્વવ્યાપક પરમાત્મા તેમજ વૃંદાવનને લૌકિક આંખોનું અગોચર તેજોમય સ્થાન ગણાવાયું છે. આને આદ્યાત્મિક ભાવ કહી શકાય.